Vestelva (fløtningsvassdrag)

Vestelva var en samlebetegnelse på hovedfløtningsvassdraget i den vestre grenen av Haldenvassdraget, og omfatter Lierelva og Hølandselva ned til møtet med Mjerma/(Lundselva).

Fra gammelt av har man hatt to hovedfløtingsvassdrag frem til det som i dag kalles Haldenkanalen:  Østelva og Vestelva. Haldenvassdragets vestelv har sitt utspring i Flolangen i Nes, og renner gjennom Floen og Bjørkelangen og får i Søndre Høland tilløp fra Øgderen og Tunnsjøen. Ved Mjermetangen på Lund i Søndre Høland treffer Vestelva sammen med Østelva som kommer fra Tvillingtjern/Gulltjern, Setten og Mjermen. Østelva og Vestelva renner felles ut i Skulerudvannet. Mangenvassdraget renner inn i Sverige og hører i utgangspunktet ikke til Haldenvassdraget, men naturgeniet Engebret Soot greide å binde disse fløtningssystemene sammen via Sootkanalen.Lokalhistoriske artikler av Per Erik Nilssen side 160

 Referanser 

Kategori:Elver i Aurskog-Høland
Kategori:Fløting i Haldenvassdraget
Kategori:Haldenvassdraget